Document ID: 32012R0941

PADOMES REGULA (ES) Nr. 941/2012
(2012. gada 15. oktobris),
ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 215. pantu,
ņemot vērā Padomes Lēmumu 2010/231/KĀDP (2010. gada 26. aprīlis) par ierobežojošiem pasākumiem pret Somāliju (1),
ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopēju priekšlikumu,
tā kā:
(1)
Padomes Regula (EK) Nr. 147/2003 (2) nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā.
(2)
Apvienoto Nāciju Organizācijas Drošības padome (“ANO DP”) 2012. gada 25. jūlijā pieņēma Rezolūciju 2060 (2012), kuras 10. punktā paredzēta atkāpe no šā palīdzības aizlieguma attiecībā uz ieročiem un militāro aprīkojumu, kas paredzēti Apvienoto Nāciju Organizācijas Politiskajam birojam Somālijā, kā iepriekš apstiprinājusi komiteja, kas izveidota saskaņā ar ANO DP Rezolūciju 751 (1992).
(3)
Padome 2012. gada 15. oktobrī pieņēma Lēmumu 2012/633/KĀDP (3), ar ko groza Lēmumu 2010/231/KĀDP un paredz šādu atkāpi.
(4)
Šis pasākums ir Līguma darbības jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši - lai nodrošinātu, ka uzņēmēji visās dalībvalstīs to piemēro vienādi.
(5)
Tādēļ būtu attiecīgi jāgroza Regula (EK) Nr. 147/2003,
IR PIEŅĒMUSI ŠO REGULU.
1. pants
Regulas (EK) Nr. 147/2003 3. panta 1. punktu aizstāj ar šādu:
“1. Šīs regulas 1. pantu nepiemēro:
a)
finansējuma un finansiālas palīdzības sniegšanai tāda militārā aprīkojuma pārdošanai, piegādei, nosūtīšanai vai eksportam, kas nav paredzēts nonāvēšanai, bet paredzēts vienīgi humānai lietošanai vai lietošanai aizsardzībā, vai materiāliem, kas paredzēti Savienības vai dalībvalstu iestāžu veidošanas programmām, tostarp drošības jomā, kuras īsteno saistībā ar miera un izlīguma procesu;
b)
tehnisko konsultāciju, palīdzības vai apmācību sniegšanai saistībā ar aprīkojumu, kas nav paredzēts nonāvēšanai;
c)
finansējuma un finansiālas palīdzības sniegšanai, lai pārdotu, piegādātu, nodotu vai eksportētu ieročus un militāro aprīkojumu, kas paredzēts vienīgi Apvienoto Nāciju Organizācijas Politiskā biroja Somālijā atbalstam vai lietošanai;
d)
tehnisku konsultāciju, palīdzības vai apmācības sniegšanai, kas saistītas ar šādiem ieročiem un militāro ekipējumu,
ja šādas darbības iepriekš apstiprinājusi komiteja, kas izveidota ar Apvienoto Nāciju Organizācijas Drošības padomes Rezolūcijas 751 (1992) 11. punktu.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2012. gada 15. oktobrī

Labels: 13
18
5